Σάρκωμα άνω άκρου
Creators: name: Καραμπέτσου, Ιουλία Σπυρίδωνος
Publisher: name: Aristotle University of Thessaloniki
Year: 2024
Subjects: Σαρκώματα μαλακών μορίων
Άνω άκρα
Χειρουργική θεραπεία
Ακτινοθεραπεία
Ποσοστό επιβίωσης
Soft tissue sarcoma
Upper Extremities
Surgical therapy
Radiotherapy
Survival rate

description: Η χειρουργική εκτομή όγκου στους ασθενείς με σαρκώματα των μαλακών μορίων στα άνω άκρα είναι η κατεξοχήν θεραπευτική παρέμβαση. Στους ασθενείς αυτούς, ο ρόλος της συμπληρωματικής ακτινοθεραπείας είναι ασαφής. Σκοπός είναι να διερευνηθεί η επιβίωση των ασθενών με σάρκωμα μαλακών μορίων στα άκρα που έχουν υποβληθεί σε ακτινοθεραπεία είτε προεγχειρητικά είτε μετεγχειρητικά. Η επιβίωση ορίστηκε ως η 5ετής ή η 10ετής επιβίωση των ασθενών χωρίς την παρουσία της νόσου. Η αναζήτηση της βιβλιογραφίας πραγματοποιήθηκε στη βάση δεδομένων PubMed. Ο αλγόριθμος αναζήτησης ήταν ο εξής: ((radiotherapy) OR (radiation)) AND ((extremity) OR (extremities) OR (limbs) OR (limb)) AND ((soft tissue*)) AND ((sarcoma)). Για τη διεξαγωγή της συστηματικής βιβλιογραφικής ανασκόπησης εφαρμόστηκαν οι κατευθυντήριες οδηγίες “Preferred Reporting Items for Systematic Reviews and Meta-Analyses” (PRISMA). Εφαρμόζοντας τα κριτήρια ένταξης και αποκλεισμού, προέκυψε ότι 11 μελέτες ήταν συναφείς με τον σκοπό της παρούσας ανασκόπησης. Η μέση ηλικία των ασθενών κυμαίνονταν από 44 έτη έως 55 έτη. Η διάμεση διάρκεια παρακολούθησης των ασθενών κυμαίνονταν από 54 έως 111,3 μήνες. Οι τέσσερις μελέτες πραγματοποιήθηκαν στις ΗΠΑ, οι τρεις μελέτες πραγματοποιήθηκαν σε Ευρωπαϊκές χώρες (Γαλλία, Ολλανδία και Γερμανία), οι δυο μελέτες πραγματοποιήθηκαν στην Τουρκία, μια μελέτη πραγματοποιήθηκε στο Ισραήλ και μια μελέτη πραγματοποιήθηκε στη Νότια Κορέα. Όλες οι μελέτες ήταν μελέτες κοόρτης. Τέσσερις μελέτες μέτρησαν το ποσοστό 5ετούς επιβίωσης χωρίς τη νόσο στους ασθενείς που υποβλήθηκαν σε προεγχειρητική ακτινοθεραπεία. Το ποσοστό 5ετούς επιβίωσης χωρίς τη νόσο κυμαίνονταν από 44% έως 77%. Μια μελέτη μέτρησε το ποσοστό 10ετούς επιβίωσης χωρίς τη νόσο στους ασθενείς που υποβλήθηκαν σε προεγχειρητική ακτινοθεραπεία, το οποίο ήταν 61%. Έξι μελέτες μέτρησαν το ποσοστό 5ετούς επιβίωσης χωρίς τη νόσο στους ασθενείς που υποβλήθηκαν σε μετεγχειρητική ακτινοθεραπεία. Το ποσοστό 5ετούς επιβίωσης χωρίς τη νόσο κυμαίνονταν από 42% έως 67,9%. Πέντε μελέτες μέτρησαν το ποσοστό 10ετούς επιβίωσης χωρίς τη νόσο στους ασθενείς που υποβλήθηκαν σε μετεγχειρητική ακτινοθεραπεία, το οποίο κυμαίνονταν από 44% έως 58%. Το διάμεσο ποσοστό 5ετούς επιβίωσης χωρίς τη νόσο στους ασθενείς που υποβλήθηκαν σε προεγχειρητική ή μετεγχειρητική ακτινοθεραπεία ήταν 53% και 63% αντιστοίχως. Το διάμεσο ποσοστό 10ετούς επιβίωσης χωρίς τη νόσο στους ασθενείς που υποβλήθηκαν σε προεγχειρητική ή μετεγχειρητική ακτινοθεραπεία ήταν 61% και 51% αντιστοίχως. Συμπερασματικά δεν φαίνεται να υπάρχει διαφορά στην επιβίωση των ασθενών αναφορικά με την εφαρμογή προεγχειρητικής ή μετεγχειρητικής ακτινοθεραπείας. Εντούτοις, για την εξαγωγή ασφαλών συμπερασμάτων θα πρέπει να διεξαχθούν τυχαιοποιημένες ελεγχόμενες δοκιμές, οι οποίες έχουν και το μικρότερο σφάλμα, καθώς όλες οι μελέτες που έχουν πραγματοποιηθεί έως τώρα είναι μελέτες κοόρτης.
description: Introduction: Surgical resection of the tumor in patients with soft tissue sarcomas of the upper extremities is the predominant therapeutic intervention. In these patients, the role of adjuvant radiotherapy is unclear. Our aim was to investigate the survival of patients with soft tissue sarcomas of the upper extremities who have undergone preoperative or postoperative radiotherapy. Survival was defined as the 5-year or 10-year disease-free survival rate. The literature search was performed in the PubMed. The search algorithm was as follows: ((radiotherapy) OR (radiation)) AND ((extremity) OR (extremities) OR (limbs) OR (limb)) AND ((soft tissue*)) AND ((sarcoma)). The Preferred Reporting Items for Systematic Reviews and Meta-Analyses (PRISMA) guidelines were applied to conduct this systematic review. Applying the inclusion and exclusion criteria, 11 studies were found to be relevant to the purpose of this review. Mean age of patients ranged from 44 to 55 years. Median follow-up of patients ranged from 54 to 111.3 months. Four studies were conducted in the USA, three studies in European countries (France, the Netherlands and Germany), two studies in Turkey, one study in Israel and one study in South Korea. All studies were cohort studies. Four studies measured the 5-year disease-free survival rate in patients undergoing preoperative radiotherapy. 5-year disease-free survival rate ranged from 44% to 77%. One study measured the 10-year disease-free survival rate in patients undergoing preoperative radiotherapy and found it as 61%. Six studies measured the 5-year disease-free survival rate in patients undergoing postoperative radiotherapy. 5-year disease-free survival rate ranged from 42% to 67.9%. Five studies measured the 10-year disease-free survival rate in patients undergoing postoperative radiotherapy. 10-year disease-free survival rate ranged from 44% to 58%. Median 5-year disease-free survival rate in patients undergoing preoperative or postoperative radiotherapy was 53% and 63% respectively. Median 10-year disease-free survival rate in patients undergoing preoperative or postoperative radiotherapy was 61% and 51% respectively. In conclusion there are no differences regarding the survival of patients with soft tissue sarcomas of the upper extremities who have undergone preoperative or postoperative radiotherapy. However, randomized controlled trials with less bias should be conducted to infer valid conclusions since all studies until now are cohort studies.